ปกป้องคอของคุณ ใช้ยาจากร้านขายยา ใช้วิธีธรรมชาติ
มีสารมากมายที่ทำให้เกิดภาวะขาดน้ำที่นำไปสู่อาการเจ็บและคันคอได้ถ้าใช้บ่อยๆ  เครื่องดื่มที่มีคาเฟอีนอย่างชา กาแฟ และโซดา สามารถทำให้เกิดภาวะขาดน้ำ (และส่งผลต่อการนอนหลับ) ดังนั้น พยายามลดหรือเลิกดื่มเครื่องดื่มพวกนี้ การใช้ยาเพื่อผ่อนคลายและยาบางชนิด (อย่างยารักษาโรคซึมเศร้า) สามารถนำไปสู่ภาวะขาดน้ำและอาการระคายเคืองคอได้ การสูบบุหรี่ส่งผลเสียอย่างมากต่อคอและนำไปสู่อาการคันและระคายเคืองได้ (รวมถึงปัญหาสุขภาพต่างๆ มากมาย) ลองเลิกหรืออย่างน้อยสูบให้น้อยลงดูสิ การพูดมากไป การตะโกน และการร้องเพลง อาจเป็นการใช้งานคอหนักเกินไปได้ ซึ่งนำไปสู่ภาวะขาดน้ำและอาการระคายเคือง  ถ้าคุณว่านี่เป็นสาเหตุของอาการคันคอของคุณ ลองให้เสียงพักผ่อน (ไม่พูด ร้องเพลง หรือตะโกน) อย่างน้อย 1-2 ชั่วโมงต่อวัน ถ้าคุณทำงานที่ต้องใช้เสียงมาก อย่าลืมพกขวดน้ำไว้ติดตัวตลอดจะได้ทำให้คอลื่นและชุ่มชื้นตลอดวัน อาการภูมิแพ้อาหาร พืช หรือละอองเกสรดอกไม้ชนิดใดๆ ก็ตามสามารถทำให้เกิดอาการต่างๆ เช่น น้ำตาไหล จาม คัดจมูก และคันคอ  ลองกินยาแก้แพ้ทุกวันแล้วดูว่าอาการดีขึ้นไหม พยายามหาสาเหตุของภูมิแพ้ที่แท้จริงด้วยการบันทึกอาหารที่กินหรือไปหาหมอเพื่อทดสอบภูมิแพ้ ยาอมแก้ไอธรรมดาจะไม่ช่วย “รักษา” คอของคุณเท่าไรหรอก แต่มันช่วยให้อาการเจ็บคอดีขึ้นจริงๆ  น้ำลายที่ผลิตขึ้นเมื่อมียาอมอยู่ในปากจะช่วยหล่อลื่นคอเพื่อบรรเทาความรู้สึกคัน ในขณะเดียวกัน ตัวยาในยาอมทำหน้าที่เป็นยาชาที่ระงับอาการคันในคอ เบนาดริล ซีร์เทค และคลาริทิน เป็นตัวอย่างยาแก้หวัดหรือไข้หวัดใหญ่ไม่กี่ยี่ห้อจากยี่ห้อยามากมายที่ผลิตมาเพื่อบรรเทาอาการเจ็บและคันคอ  ยาแก้ปวดแบบเก่าอย่างแอสไพรินและไอบูโพรเฟนก็ช่วยบรรเทาอาการเจ็บคอที่เกี่ยวเนื่องมาจากอาการคันคอ ทำตามขั้นตอนบนฉลากเพื่อใช้ยาให้ถูกต้อง จำไว้ว่าอย่าให้เด็กหรือวัยรุ่นที่กำลังเป็นอีสุกอีใสหรือมีอาการคล้ายไข้หวัดใหญ่กินแอสไพรินเด็ดขาด เพราะมันสามารถทำให้เกิดโรคเรย์ซินโดรมที่แม้จะเกิดได้ยากแต่รุนแรงถึงชีวิต อาการคันคอมักจะเกิดจากน้ำมูกไหลลงคอและคอแห้ง (เกิดจากการหายใจทางปากเวลาคัดจมูก)   ดังนั้น ยาลดน้ำมูก อย่างยาที่มีซูโดเอฟีดรีน ช่วยให้หายคัดจมูกและทำให้คุณหายใจเป็นปกติได้ พอปัญหาเหล่านี้หายไป คอคุณก็น่าจะหายคันแล้ว สเปรย์พ่นลำคอเป็นตัวเลือกที่ดีที่ช่วยบรรเทาอาการคันคอและไอแห้งๆ มันมักจะมีส่วนผสมของฟีนอล (หรือส่วนผสมที่ใกล้เคียงกัน) ซึ่งระงับความรู้สึกที่คอ  สเปรย์พ่นลำคอสามารถหาซื้อได้จากเคาน์เตอร์ร้านขายยาทั่วไปและถูกกว่ายาชนิดอื่น สเปรย์พ่นลำคอบางยี่ห้อมีหลายรสอย่างมิ้นต์หรือเบอร์รี่ด้วย กลั้วคอด้วยน้ำยาบ้วนปากที่มีเมนทอล (อย่างลิสเตอรีน) 2 ครั้งต่อวัน ช่วยระงับความรู้สึกที่คอ ลดอาการระคายเคือง และความรู้สึกคัน ถ้าอาการเจ็บและคันคอของคุณเกิดจากการติดเชื้อแบคทีเรีย อย่างเช่น สเตรปโธรทหรือต่อมทอนซิลอักเสบ คุณควรไปหาหมอที่สั่งยาปฏิชีวนะให้คุณได้ ใส่เกลือครึ่งช้อนชาลงในน้ำอุ่น 236.6 มิลลิลิตร และผสมให้เข้ากัน จิบและกลั้วคอ 10 วินาที แล้วบ้วนออก อย่ากลืน  เกลือช่วยละลายเสมหะส่วนเกิน (ที่ทำให้คอรู้สึกคันหรือจั๊กจี้) และลดการอักเสบ ทำซ้ำวันละ 2-3 ครั้ง จนกว่าคอจะรู้สึกดีขึ้น น้ำผึ้งเป็นยารักษาโรคธรรมชาติที่วิเศษสุด เพราะมันเคลือบคอและช่วยบรรเทาอาการระคายเคืองหรือคันคอได้เร็ว กินน้ำผึ้ง 1 ช้อนโต๊ะทุกเช้า เพื่อให้ได้ผลที่สุด  เลือกน้ำผึ้งธรรมชาติที่หาได้ใกล้บ้านคุณ เพราะมันจะช่วยสร้างภูมิต้านทานโรคภูมิแพ้ ผสมน้ำผึ้ง 1 ช้อนโต๊ะลงในชาเป็นอีกทางเลือกที่น่าทำถ้าคุณกินน้ำผึ้งสดไม่ได้ อย่าให้ทารกอายุต่ำกว่า 12 เดือนกินน้ำผึ้งเด็ดขาด เพราะแบคทีเรียในน้ำผึ้งสามารถทำให้เกิดอาการที่เรียกว่า โรคโบทูลิซึมในทารก ที่อาจทำให้ถึงแก่ชีวิตได้ ใส่น้ำผึ้งเล็กน้อยลงก้นถ้วยและเติมน้ำร้อนจนเต็มแก้ว  จากนั้น บีบมะนาว 1-3 เสี้ยวใส่ชา สุดท้าย ขูดขิงเล็กน้อยและผสมให้เข้ากัน ดื่มวันละหลายๆ ครั้ง เพื่อลดอาการคันและเจ็บคอ นมขมิ้นเป็นยาสามัญประจำบ้านสำหรับรักษาอาการคันคอมานานหลายปี  ก่อนนอน ต้มนม 1 ถ้วย กับขมิ้น 1 ช้อนชาในหม้อ (คุณจะผสมขมิ้นกับน้ำก็ได้ถ้าคุณชอบอย่างนั้นมากกว่า) ปล่อยให้นมเย็นลงเล็กน้อยก่อนดื่ม ดื่มทุกคืนจนกว่าจะหายคันคอ น้ำส้มสายชูหมักจากแอปเปิ้ลมักจะนำมาใช้ในการรักษาโรคในบ้านและมีประโยชน์ต่อสุขภาพมากมาย หนึ่งในประโยชน์ของมันคือ รักษาอาการคันคอ  ใส่น้ำส้มสายชูหมักจากแอปเปิ้ล 1 ช้อนโต๊ะ ลงในน้ำร้อน 236.6 มิลลิลิตร และค่อยๆ จิบ คุณสามารถใส่น้ำผึ้งได้มากถึง 1 ช้อนโต๊ะ เพื่อให้รสชาติดีขึ้น ถ้าคุณชอบ ที่รัสเซีย ยาสามัญประจำบ้านที่นิยมใช้บรรเทาการอาการเจ็บคอชนิดหนึ่งคือ น้ำฮอร์สแรดิช  ผสมฮอร์สแรดิชบริสุทธิ์ (ที่เป็นพืช ไม่ใช่ซอส) 1 ช้อนโต๊ะ กับน้ำผึ้ง 1 ช้อนชา และผงกานพลู 1 ช้อนชา ในแก้ว ใส่น้ำร้อนลงแก้ว คนให้ส่วนผสมกระจายตัวแล้วค่อยๆ ดื่ม ถ้าใช้ชีวิตหรือนอนในสภาพแวดล้อมที่แห้งมากๆ คอคุณอาจแห้งและคันได้  ตั้งเครื่องทำความชื้นในบริเวณที่คุณอยู่หรือห้องนอนจะช่วยเพิ่มความชื้นในอากาศและบรรเทาอาการคันคอ ถ้าคุณไม่อยากลงทุนซื้อเครื่องทำความชื้น คุณก็เพิ่มความชื้นให้ห้องได้ด้วยการวางชามใส่น้ำใบใหญ่ๆ ใต้เครื่องทำความร้อน หรือวางต้นไม้ไว้ในบริเวณที่อยู่อาศัย การขาดน้ำเป็นหนึ่งในสาเหตุของอาการคันคอที่พบได้บ่อยที่สุด เพราะคอของคุณจะแห้งและไม่มีน้ำมูกพอที่จะหล่อลื่นและปกป้องเนื้อเยื่อที่บอบบาง  พยายามดื่มน้ำอย่างน้อย 8 แก้วต่อวัน และดื่มชาสมุนไพรและชาเขียวเยอะๆ ถ้าคุณเป็นหวัดหรือไข้หวัดใหญ่ การดื่มน้ำยิ่งสำคัญ เพราะคุณจะสูญเสียน้ำมากทางเหงื่อ (จากไข้) และสูญเสียน้ำมูก (จากการจามและสั่งน้ำมูก)
เลิกนิสัยแย่ๆ. เก็บเสียง. จัดการกับโรคภูมิแพ้. อมยาอมแก้ไอ. ลองกินยาแก้แพ้. กินยาลดน้ำมูก. ใช้สเปรย์พ่นลำคอ. กลั้วคอด้วยน้ำยาบ้วนปาก. หาหมอ. กลั้วคอด้วยน้ำเกลือ. กินน้ำผึ้ง. ทำชาขิงมะนาวน้ำผึ้ง. ดื่มนมขมิ้น. ดื่มน้ำส้มสายชูหมักจากแอปเปิ้ล. ลองกินฮอร์สแรดิช. ใช้เครื่องทำความชื้น. ดื่มน้ำให้มากขึ้น.
https://www.wikihow.com/Soothe-an-Itchy-Throat https://www.wikihow.com/Soothe-an-Itchy-Throat https://www.wikihow.com/Soothe-an-Itchy-Throat
Protecting Your Throat Using Over-The-Counter Remedies Using Natural Remedies